Γαρδίκι Σουλίου

Το Γαρδίκι Σουλίου είναι ελληνικό χωριό του δήμου Σουλίου της περιφέρειας Ηπείρου (Σχέδιο Καλλικράτης). 

Παλαιότερα  ανήκε  στην άλλοτε επαρχία Σουλίου του νομού Θεσπρωτίας. Από το 1999 έως το 2010 σύμφωνα με την  τότε διοικητική διαίρεση της Ελλάδας αποτελούσε έδρα κοινότητας του δήμου Αχέροντα. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Αχέροντα, του Δήμου Σουλίου.Βρίσκεται στο νότιο τμήμα της άλλοτε επαρχίας Σουλίου, στις νοτιοδυτικές πλαγιές των Όρων Παραμυθίας και συγκεκριμένα του Όρους Γορίλα σε υψόμετρο 200 μ. Δυτικα  του χωριού ρέει ο ποταμός Κωκυτός. Πρόκειται για ένα ημιορεινό χωριό, ο πληθυσμός του οποίου, ασχολούμενος κυρίως με τη γεωργία αλλά και με τη κτηνοτροφία σε μικρότερη κλίμακα, το 1928 αριθμούσε 550 κατοίκους, κατά το ήμισυ μουσουλμάνους, έχοντας δημοτικό σχολείο και ταχυδρομικό γραφείο. Τότε υπαγόταν στη κοινότητα Δραγουμής. Το 1971 είχε 534 κατοίκους, το 1981 ήταν 652, ενώ το 2001 αριθμούσε 803 κατοίκους. 

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Ο ναός του χωριού είναι αφιερωμένη στην Αγία Κυριακή.

Είναι ο τόπος καταγωγής της τραγουδίστριας Χριστίνας Φαρμάκη.

Πηγές 
 "Εγκυκλοπαίδεια Πάπυρος Laousse Britannica" τομ.16ος, σελ.195.
 "Μεγάλη Ελληνική Εγκυκλοπαίδεια" τομ. Η΄, σελ.143.

Χωριά του νομού Θεσπρωτίας
Δήμος Σουλίου